NaiveNeuron/SloPal huggingface dataset:
Martvoň, Anton, poslanec NR SR (2014-03-26):
Ďakujem pekne. Pán poslanec Zajac, pridám sa k argumentu kolegu Brixiho, že bolo to účelové vystúpenie, ktoré bolo samá fabulácia. Prejdem k pár faktom. Vykonávací predpis, ja teraz fakt nechápem, ten vykonávací predpis tam je predložený a stále platí. Len vám sa tie úrokové stropy tej odplaty zdajú striktné. Tak keď je to striktné, tak prečo máte s tým problém? Chcete to nastaviť na konkrétne percento pre konkrétnu nebankovku? pýtam sa. No zjavne asi áno. Čo sa týka ďalej, my sme uznali práve argumenty vás opozície a tie argumenty mali aj, samozrejme, banková asociácia, Národná banka Slovenska. Pán Beblavý tu vystupoval k tomu, že treba viacero úrokových stropov alebo teda viacero stropov tej odplaty ako také, keď treba rozlišovať krátkodobé úvery, dlhodobé, zabezpečené, nezabezpečené úvery. My sme to uznali, nestihli sme pripraviť ten návrh, nový návrh vykonávacieho predpisu do tohto pléna, lebo je to zložitá problematika, keďže máme zapracovať tie vaše pripomienky, a tam ste všetci prizvaní, že keďže bude v MPK-čku, medzirezortnom pripomienkovom konaní, tento návrh nariadenia tak, aby ste k tomu vyjadrili, ale zostáva platiť tento návrh nariadenia, ktorý sa vám zdá striktný, ktorý sme predložili. To je prvý moment. Druhý moment, ja by som trošku bol zdržanlivý s tou históriou, lebo ja som vtedy, keď sa rušil strop RPMN, v parlamente nebol. Bola, dobre, vláda Roberta Fica, ale potom bola aj vláda Ivety Radičovej, ktorá ten strop nezmenila. A viete ho, prečo ho nezmenila? Lebo hovorcom vášho bývalého predsedu bol pán Dyttert, ktorý bol hovorcom v minulosti, v rokoch 2006 až 2011, Providentu, nebankovky ako takej. Čiže tam bol ten problém, prečo to ani za vás nebolo zmenené. Až my teraz, SMER, sme s tým museli prísť. A ďalšia vec, to, čo ste fabulovali, spýtajte sa pána Mikloša, kto loboval za nebankovky. Pán jeho bývalý hovorca. To bol jediný lobista, s kým sme sa stretli. (Prerušenie vystúpenia časomerom.)
Čaplovič, Dušan, poslanec NR SR (2010-12-07):
On to dostane na papieri, tento návrh. Asi už pán podpredseda vlády a minister financií nechcel počuť túto pravdu, ktorú som hovoril v tých číslach.
Laššáková, Jana, podpredsedníčka NR SR (2013-06-27):
Pán podpredseda vlády, čas na vašu odpoveď uplynul, až máte to krátko, tak nech sa páči.
Mikloško, Jozef, poslanec NR SR (2014-12-09):
Ja som skočil troška na udičku pána poslanca Osuského a k tým Britom pár slov poviem. Fakt, že je to obdivuhodný národ, s veľkými talentami, géniami, ale aj s mnohými do dnešného dňa neodčinenými hriechmi. Nedávno som videl film o Gándhím, ktorý naozaj urobil obrovskú vec. Bol som raz aj na jeho hrobe. Išli novinári po stopách Gándhího a vlastne už tam, kde on chodil, kde robil svoj soľný pochod a tak ďalej, už nikto ani poriadne nevedel o tých myšlienkach, všetko zabudnuté a myšlienky proste niekde úplne inde. Aj India sa niekde celkom inde ponáhľa, žiaľ. Ja uznávam ich, aj určitú veľkorysosť. Napríklad mal som kolegu v Taliansku, veľvyslanca vo Veľkej Británii, ktorý v Chatham House, v takej uzavretej diskusii, keď bola invázia do Iraku, tak povedal, že prezident Bush je najväčší nadháňač Al-Káidy. Všetci ostali paf, samozrejme bolo to uzavreté, nemohlo to prejsť. Ale na druhý deň to bolo vo všetkých titulkoch, tak som si myslel, kamarát, ty tam ani deň neostaneš. Vzápätí britská vláda povedala: „to bol názor pána veľvyslanca, ostáva na svojom mieste, to nebol názor našej vlády“. No, neviem, ktorá vláda na svete by takto reagovala. Kolónie, dnešné množstvo emigrantov a problémy s nimi, je dopadom toho. Ešte tam mnohé veci zostali nezaplatené, veľký blahobyt, výškové budovy, iné veci z kolónií prišli tam. A to, žiaľ, ešte nie je zabudnuté, ani neodčinené. Dnes Gibraltár, ale aj Bosnu a Hercegovinu, Cyprus, majú tam tiež svoje územie, Afganistan má tiež svoje problémy. Britská krajina je veľká, ale má ešte veľa na svojom rováši a žiaľ, dnešný svet jej ukazuje, že nie všetci to už zabudli, že to tak bolo v minulosti. Ďakujem.
M. Fronc, poslanec: (2007-07-03):
A druhá vec. Viete, tento zápas už bol dávno vybojovaný. Francúzsky panovník sa pokúsil rovnako ako vy cez správnu radu diktovať univerzitám. Išlo vtedy o zápas o Parížsku univerzitu. A na zásah ešte mocného pápeža Gregora IX. sa zachovali akademické slobody. A jednoducho akademické slobody teda už existujú v tomto zmysle a sú uznávané už od raného feudalizmu a vy by ste to chceli kdesi zase posunúť späť. Ale ešte mám jednu poznámku. Pán minister, toľko pozmeňujúcich návrhov, toľko výhrad zaznelo a za celý čas, čo ste tu, ste sa nevyjadrili. Chcel by som vás vyzvať, aby ste sa k týmto veciam, ktoré tu zazneli, vyjadrili a jednoducho povedali aj svoje stanovisko, nech vieme, či máte názor nejaký alebo vôbec nemáte nijaký názor. Ďakujem.
Kollár, Boris, predseda NR SR (2021-11-10):
S ďalšou faktickou poznámkou pán poslanec Kašper.
Senko, Ján, poslanec NR SR (2010-08-10):
Ďakujem. Pán poslanec, viackrát ste spomenuli o reštrikcii v používaní jazyka národnostných menšín a s tým, že súčasná vláda sa bude zaoberať používaním jazykov národnostných menšín a používaním štátneho jazyka s tým, že bude dôsledne plniť chartu menšinových jazykov na území Slovenskej republiky. Ja by som chcel len podotknúť, že slovenská vláda od roku 2002 plní práve zmluvu, ktorú podpísala, a dotýka sa práve používania jazykov menšín na území Slovenskej republiky, ale slovenská vláda sa zaviazala, že Európska charta regionálnych alebo menšinových jazykov sa bude interpretovať bez ujmy na používaní štátneho jazyka podľa Ústavy Slovenskej republiky a v súlade s právnym poriadkom Slovenskej republiky. Prax, ktorá bola na Slovensku, v podstate bola aj odrazom toho, že v minulom volebnom období bol prijatý zákon o používaní štátneho jazyka, ale tento zákon žiadnym spôsobom, nejakým spôsobom teda nezasahoval do práv národnostných menšín používať svoj vlastný jazyk. V podstate zákon o štátnom jazyku prijatý v minulom období reagoval iba na to, že bola porušovaná ústavná, bolo porušované ústavné právo väčšinového obyvateľstva práve na území Slovenskej republiky... (Prerušenie vystúpenia časomerom.)
Bugár, Béla, podpredseda NR SR (2017-09-06):
Nech sa páči, prezentujeme sa a hlasujme. (Hlasovanie.) Prítomných 138, za 125, zdržalo sa 13 poslancov. Konštatujem, že návrh sme schválili. Teraz budeme hlasovať v prvom čítaní o vládnom návrhu zákona, ktorým sa mení a dopĺňa Obchodný zákonník (tlač 649.) Pani poslankyňa Laššáková, máte slovo ako spravodajkyňa určená z ústavnoprávneho výboru. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 649.)
Blaha, Ľuboš, podpredseda NR SR (2024-01-23):
Pán poslanec Gábor Grendel.
B. Bugár, podpredseda NR SR: (2002-01-29):
Nech sa páči, slovo má teraz predseda výboru pre financie, rozpočet a menu pán poslanec Farkas ako spoločný spravodajca. Nech sa páči.
J. Richter, poslanec: (2008-05-14):
Dňa 13. februára tohto roku bola schválená novela zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, ktorá zásadným spôsobom zmenila odmeňovanie príslušníkov Policajného zboru. Táto zmena reagovala na potreby súčasnej doby prispôsobiť systém odmeňovania príslušníkov Policajného zboru s cieľom lepšieho a spravodlivejšieho finančného ocenenia vo väzbe na rôznorodosť úloh, ktoré zabezpečujú pri výkone služby, najmä po vstupe do schengenského priestoru. Aplikácia tohto zákona preukázala odôvodnenosť navrhovaných zmien v odmeňovaní príslušníkov Policajného zboru. Prvé mesiace účinnosti tohto zákona však ukázali aj na potrebu niektoré body objektivizovať. Výkon služby o. i. sa zabezpečuje i formou pohotovosti. V tejto súvislosti došlo pri praktickej aplikácii k značnému nárastu hodín odslúžených formou pohotovosti. To sa prejavilo vo zvýšenej miere čerpania finančných prostriedkov na tento účel vyčlenených. Z toho dôvodu je potrebné toto ustanovenie zákona zmeniť a zobjektivizovať. V ďalšej časti navrhujeme opätovne zaviesť možnosť ministrovi vnútra, tak ako je to v prípade najvyšších funkcionárov iných zložiek, ktoré patria do pôsobnosti tohto zákona, priznať v osobitných prípadoch zvýšený osobný príplatok. Na základe poznatkov praxe sa preukázala hlavne nejednotnosť chápania a najmä rôznorodosť výkladu charakteristík jednotlivých platobných tried či už v radoch funkcionárov alebo radových policajtov. Preto je potrebné pristúpiť k úprave prílohy k zákonu a charakteristiky platových tried príslušníkov Policajného zboru, spresniť s ohľadom na činnosť činnosti vykonávané príslušníkmi Policajného zboru vo väzbe k zaradeniu týchto činností do jednotlivých platových tried. Vážené kolegyne, kolegovia, uchádzame sa spolu s kolegom Jasaňom o podporu tejto novely zákona a jej schválenie do druhého čítania.
Pčolinský, Peter, podpredseda NR SR (2022-11-30):
Ďakujem. Chce sa vyjadriť spravodajca? Nie. Prerušujem rokovanie o tomto bode programu. Nasledujúcim bodom programu je návrh Súhrnnej výročnej správy Slovenskej republiky za rok 2021 . Návrh je uverejnený ako tlač 1304 a informácia výborov má tlač 1304a. Návrh uvedie minister financií Igor Matovič, ktorého prosím, aby sa ujal slova.
V. Švidroň, poslanec: (2008-05-14):
Prvý procedurálny návrh podal László Szigeti podľa § 73 ods. 3 písm. b) nepokračovať v rokovaní o tomto zákone.
Matejičková, Zuzana, poslankyňa NR SR (2024-05-02):
Pán predsedajúci, prosím, teraz dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali ihneď. Ďakujem.
Hrnčiar, Andrej, doterajší podpredseda NR SR (2020-03-20):
Pán poslanec Gábor Grendel.
Laššáková, Jana, podpredsedníčka NR SR (2013-02-07):
Dobre, nech sa páči.
Petrák, Ľubomír, poslanec NR SR (2013-12-04):
Ďakujem za slovo, pán predsedajúci. Vážený pán minister, vážené kolegyne, kolegovia, dovoľte mi, aby som predniesol spravodajskú informáciu k prerokovanému vládnemu návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon). Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady o výsledku prerokovávania vládneho návrhu zákona. Národná rada Slovenskej republiky uznesením z 23. októbra 2013 č. 870 sa uzniesla prerokovať vládny návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 717), v druhom čítaní a prideliť ho týmto výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výboru pre vzdelávanie, vedu, mládež a šport. Ako gestorský výbor určila výbor pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady a iné výbory o návrhu zákona nerokovali. Gestorský výbor konštatoval, že do začiatku rokovania o návrhu zákona nedostal žiadne stanovisko od poslancov podané podľa § 75 ods. 2 zákona o rokovacom poriadku. K vládnemu návrhu zákona zaujali výbory Národnej rady Slovenskej republiky tieto stanoviská: ústavnoprávny výbor v uznesení č. 347 z 20. novembra 2013, výbor pre financie a rozpočet v uznesení č. 240 z 12. novembra 2013, výbor pre verejnú správu a regionálny rozvoj v uznesení č. 133 z 21. novembra 2013 a výbor pre vzdelávanie, vedu, mládež a šport v uznesení č. 103 z 21. novembra 2013, v ktorých zhodne odporúčajú výbory návrh zákona schváliť s pozmeňovacími a doplňujúcimi návrhmi. Z uznesení výborov vyplývajú pozmeňujúce a doplňujúce návrhy uvedené v IV. časti spoločnej správy. Gestorský výbor odporúča Národnej rade hlasovať o návrhoch uvedených pod bodmi číslo 1 až 21 spoločne a tieto schváliť. Ďalej gestorský výbor na základe stanovísk výborov odporúča Národnej rade vládny návrh zákona schváliť v znení pozmeňujúcich a doplňujúcich návrhov. Spoločná správa výborov o výsledku prerokovania vládneho návrhu zákona vo výboroch v druhom čítaní (tlač 717a) bola schválená uznesením výboru pre vzdelávanie, vedu, mládež a šport č. 112 z 22. novembra 2013. Zároveň ma týmto uznesením výbor poveril ako spoločného spravodajcu, aby som na schôdzi Národnej rady informoval o výsledku prerokovania výborov, stanovisku a návrhu gestorského výboru, a zároveň ma poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pán predsedajúci, skončil som, prosím, otvorte rozpravu.
Blanár, Juraj, podpredseda NR SR (2021-06-15):
Pán poslanec Žiak, nech a páči.
Hlina, Alojz, poslanec NR SR (2012-10-30):
Ďakujem pekne. Juraj, to je také zaujímavé, že ja ten cynizmus, ktorý zdá sa, že aj ty si si ho osvojil, že na jednej strane povieš, že priateľ, a na druhej strane ten výraz takého určitého dešpektu a takej snahy ponížiť, že „nekomentujem nášho Lojzíka“, tak ja nekomentujem nášho Jurka. To sú také veci, že proste ja viem, že v niektorých kruhoch dokonca človek zožne slávu a úspech, že ako mu to dal, ale ja v takýchto prostrediach sa nepohybujem. Takže zvláštne, že aj ty si zrovna na to naskočil. Ale ja by som chcel zodpovedať otázku Martina, ktorý sa pýtal vcelku logicky, že čo viacej môžeš urobiť. Pre túto chvíľu, Martin, najviac, čo môžeš urobiť, nerobiť nič. To inak Číňania hovoria, že v tejto dobe najviac zarobíš, keď neurobíš nič. Čiže, a ty nechceš zarobiť, ale ty chceš niečo pomôcť, takže naozaj v tejto chvíli, že keď chceš pomôcť tejto veci, tak nerob, prosím ťa, nič. Nechaj napadať prach času na celú tú agendu, hej, polroka až rok, a potom ľudia, ktorí vlastne naozaj, ktorých sa to týka a ktorým na tom záleží, oslovia tých, čo vyhrali voľby, nájdu nejaké riešenie. A vieš, čo bude na konci? Na konci sa budeme tešiť všetci. Vieš prečo? Lebo keď aj nájdu nejakú soft alebo možno ultrasoft verziu nejakého toho výsledku, tak v konečnom dôsledku im to zoberie 10 %. No určite. Keby sme boli chytrí, to znamená, necháme ich, nech to urobia, nech sa dohodnú, ľudia z tej komunity budú spokojní a nám to zľahčí prácu, lebo tým, že sa dohodnú, o tých cca 7 až 10 % prídu, čiže to je dobrá stratégia. Takže ak sa pýtaš, čo máš urobiť, prosím ťa, nerob nič, vydrž pol roka, rok. Ďakujem.
Bugár, Béla, podpredseda NR SR (2017-09-14):
Vyhlasujem rozpravu o tomto bode programu za skončenú. Chcem sa opýtať navrhovateľa, či chce zaujať stanovisko k rozprave. Nie. Pán spravodajca? Nie. Prerušujem rokovanie o tomto bode. A teraz budeme pokračovať v prerušenom rokovaní v prvom čítaní o návrhu poslancov Osuského, Dostála, Zimenovej a Dubačovej na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch (tlač 633). Prosím teraz pána poslanca Osuského, aby zaujal miesto určené pre navrhovateľov. A pani poslankyňu Simonu Petrík? Pani poslankyňa tu nie je. To znamená, že tento návrh zákona presúvame na koniec schôdze. A potom by sme mali pokračovať ďalším návrhom, a to pána poslanca Osuského, Dostála, Klusa na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach (tlač 634). Dávam slovo poslancovi Petrovi Osuskému, alebo teda, dobre, pánovi poslancovi Dostálovi, aby návrh zákona odôvodnil. Nech sa páči. To už sme dohodnutí. (Rokovanie o návrhu poslancov Národnej rady Slovenskej republiky Petra Osuského, Ondreja Dostála a Martina Klusa na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 634.)
P. Hrušovský, predseda NR SR: (2004-10-21):
Otváram rozpravu o tomto bode programu. Chcem sa opýtať, či sa hlási do rozpravy niekto. Nie. Vyhlasujem rozpravu o tomto bode programu za skončenú. Pán poslanec Novotný, prosím, aby ste uviedli návrh záverečného uznesenia k zákonu, ktorý prerokúvame.
Gál, Gábor, minister spravodlivosti SR (2018-06-19):
... tak terajší návrh je vždy lepší, ako bol stav spred marca 2018. Tam sa ani ten dotyčný dotknutý nemohol dozvedieť, že či ho sledujú, alebo nesledujú. Čiže tento návrh... (Prerušenie vystúpenia predsedajúcim.)
Blanár, Juraj, podpredseda NR SR (2022-10-05):
Pán poslanec Štefan Kuffa, môžete reagovať na faktické poznámky.
B. Bugár, podpredseda NR SR: (2005-05-19):
Takže ďalší člen ústavnoprávneho výboru, pán poslanec Husár, nech sa páči, uvádzajte jednotlivé hlasovania. S. Husár, poslanec: Ďakujem pekne, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3...
Hlina, Alojz, poslanec NR SR (2013-10-16):
Ďakujem veľmi pekne, pán predseda. Dovoľte, aby som ocenil, že okruh osôb, ktoré vedia, ako SMER bude hlasovať, sa rozširuje. Okrem pani Laššákovej sú to už aj spravodajcovia. (Prerušenie vystúpenia predsedajúcim.)
Pellegrini, Peter, predseda NR SR (2015-01-27):
Pán poslanec Čaplovič.
Hort, Milan, podpredseda NR SR (2011-10-19):
Pán poslanec Želiezka sa zrejme odhlásil, takže chcem sa spýtať... (Reakcia z pléna.) Pán Matovič nebude reagovať na faktickú poznámku. V tejto chvíli vyhlasujem rozpravu za ukončenú, pretože pán Matovič bol posledným prihláseným do rozpravy. Pýtam sa, či sa pán navrhovateľ chce v záverečnom slove vyjadriť k rozprave. (Reakcia navrhovateľa.) Nech sa páči.
Paška, Pavol, predseda NR SR (2013-09-24):
Pán poslanec Kuffa do rozpravy.
Jurinová, Erika, podpredsedníčka NR SR (2012-06-22):
Ďakujem pekne, prosím, zaujmite miesto pre navrhovateľov. Prosím členku výboru pre ľudské práva a národnostné menšiny poslankyňu Luciu Nicholsonovú, aby informovala Národnú radu o výsledku prerokovania správy vo výbore.
Lipšic, Daniel, poslanec NR SR (2015-09-29):
Ono to má, samozrejme, dosah aj na iné rezorty. Ja si myslím, že by bolo potrebné v budúcnosti, aby sa tu definovali naozaj čisto proste politické funkcie a potom funkcie kariérne. Nehovorím niečo, na čo som prišiel teraz. Keď sme zavádzali, som to spomínal, systém hodnotenia policajtov, tak sme deklarovali verejne, aj v komunikácii s policajným odborovým zväzom, že hlavným cieľom toho hodnotenia policajtov je, aby to hodnotenie bolo základom pre kariérny postup policajtov. A myslím si, že jedna z tragédií tejto krajiny, nie jediná, ale jedna tragédia je, že, že tých funkcií, ktoré sa po voľbách menia, je strašne veľa, nielen na ministerstve vnútra, ale aj na zdravotníctve, na školstve, riaditelia nemocníc sú poslancami Národnej rady, to ja som podľa mňa vo vyspelej krajine nikdy nevidel. To znamená, minister musí mať, samozrejme, možnosť si vybrať ten najužší vrcholový tím na rezorte, ja si myslím, aj prezidenta, aj viceprezidenta Policajného zboru. To priznajme jasne, netvárme sa, že to sú tiež výberové konania. Ale potom ostatné by tu malo byť obsadzované spôsobom, ktorý nebude závislý od volebných cyklov. Potom sa dostávame k tomu, že mnohé funkcie, nehovorím, že je to tak na vnútre, ale napríklad na daňových úradoch je to, kde sú vlastne na štyri roky riaditelia daňových úradov. Čiže každý vie, že má štyri roky na to, aby robil dobre, aj zle v zásade. To znamená, že po štyroch rokoch sa odtiaľ odchádza, takže treba sa tam pozerať na zabezpečenie svoje a vlastnej rodiny. A to je proste úplne chybný systém. Takže veci, ktoré sú politické, priznajme, netvárme sa, že nie sú, ale potom, povedzme, stanovme objektívny systém na tie nižšie pozície a nižšie funkcie.
Laurenčík, Milan, podpredseda NR SR (2021-05-12):
Ďakujem veľmi pekne. Máme poznačené, pán spravodajca. Ja teraz prerušujem rokovanie o tomto bode programu. Vážené panie poslankyne, vážení páni poslanci, teraz by sme mali pokračovať ďalším bodom, a to je prvé čítanie o vládnom návrhu zákona, ktorým sa dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 496, návrh na jeho pridelenie na prerokovanie výborom je v rozhodnutí č. 514. Mám informáciu, že pán podpredseda vlády a minister hospodárstva Slovenskej republiky Richard Sulík sa blíži do parlamentu, tak vyhlasujem dovtedy, kým príde, krátku prestávku. (Prestávka.) (Po prestávke.)
Zmajkovičová, Renáta, podpredsedníčka NR SR (2012-05-16):
Pán poslanec Matovič.
P. Paška, predseda NR SR: (2009-02-12):
(Hlasovanie.) 134 prítomných, 58 za, 11 proti, 64 sa zdržalo, 1 nehlasoval. Tento návrh sme neschválili.
Glváč, Martin, podpredseda NR SR (2019-09-12):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Dvaja, jeden? Dvaja poslanci. Končím možnosť prihlásiť sa. Ako prvá, pani poslankyňa Žitňanská, nech sa páči.
Číž, Miroslav, podpredseda NR SR (2015-07-02):
Pán poslanec Viskupič.
B. Bugár, podpredseda NR SR: (2004-05-14):
Takže prerušujem rokovanie o tomto bode programu. Ďakujem, pán podpredseda aj pán spravodajca. V rokovaní teraz budeme pokračovať druhým čítaním o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Vládny návrh zákona ste dostali pred prvým čítaním ako tlač 684, spoločnú správu výborov máte v tlači 684a. Ešte predtým, čo by som odovzdal slovo pánovi podpredsedovi vlády, s procedurálnym návrhom pán poslanec Šimko.
Paška, Pavol, predseda NR SR (2012-07-25):
Hlasujeme. (Hlasovanie.) 140 prítomných, 102 bolo za, 25 proti, 12 sa zdržalo, 1 nehlasoval. Konštatujem, že tento návrh sme schválili.
Gaborčáková, Soňa, poslankyňa NR SR (2016-10-26):
Ďakujem za slovo. V rozprave vystúpili pani poslankyňa Cigániková, pani poslankyňa Nicholsonová a pán poslanec Poliačik. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2023-11-16):
Teraz v rozprave vystúpi pán poslanec Bužo.
P. Paška, predseda NR SR: (2009-06-18):
(Hlasovanie.) 135  prítomných, 55 za, 70 proti, 9 sa zdržalo, 1 nehlasoval. Návrh sme zamietli a budeme pokračovať.
K. Tóthová, poslankyňa: (2009-06-03):
Myslím, že pán poslanec Mečiar veľmi, ale veľmi fundovane aj na historických súvislostiach poukazoval, že táto schôdza má svoje opodstatnenie aj ako určité memento. Stratégiu, ktorú vo svojom vystúpení načrtol, je vlastne stratégia spolupráce v novom tisícročí, ktorú triezvo rozmýšľajúci ľudia nutne musia podporiť. Táto stratégia mala vyjadrenie už aj v spomínanej zmluve o spolupráci s Maďarskou republikou, ktorá bola podpísaná počas Mečiarovej vlády. Ďalej spomenul aj aktivity, ktoré sa robia zo zahraničia, a to otázku extrémistického Hnutia 64 žúp, prichádzajúcich na Slovensko a robiacich nábor. Chcem len povedať, že veľmi so znepokojením som prijala čelné vyjadrenie čelného predstaviteľa SMK, ktorý povedal, že tomu sa netreba venovať, citujem, „že títo extrémisti na Slovensku nemajú žiadne zázemie“. Vážení, ak budú mať už zázemie, bude neskoro voči tomu sa vyjadrovať.
Grendel, Gábor, podpredseda NR SR (2021-06-22):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Pán poslanec Lehotský ako navrhovateľ, ako jediný. Končím možnosť prihlásiť sa ústne do rozpravy. Nech sa páči, pán poslanec.
Zajac, Pavol, poslanec NR SR (2013-01-31):
Vážený pán minister, čerpal som z údajov, ktoré boli zverejnené v médiách, denník SME tvrdí, že má k dispozícii zmluvu, podľa ktorej mala verejnoprávna televízia za 150-tisíc túto reklamu robiť. Dneska sme tu mali zákon o verejnom obstarávaní. Naozaj všetci chceme, aby štát a verejný sektor obstarával služby čo najkvalitnejšie, ale čo najlacnejšie. Tu mi niečo smrdí.
P. Hrušovský, predseda NR SR: (2004-02-03):
(Hlasovanie.) 134 prítomných, 128 za, 2 proti, 4 sa zdržali. Uvedené body zo spoločnej správy sme schválili. Nech sa páči, pán poslanec, ďalší návrh. Zs. Komlósy, poslanec: V rozprave ako prvý vystúpil pán poslanec Maxon, ktorý uplatnil aj v tomto prípade analogicky ako v predchádzajúcom zákone pozmeňujúci návrh, dva pozmeňujúce návrhy. Môžeme pravdepodobne hlasovať aj v tomto prípade spoločne o obidvoch pozmeňujúcich návrhoch.
Figeľ, Ján, podpredseda NR SR (2014-12-10):
Na vystúpenie pána poslanca Hlinu je päť faktických poznámok. Nech sa páči, Peter Osuský s prvou faktickou.
D. Lipšic, podpredseda vlády a minister spravodlivosti SR: (2003-11-06):
(Smiech a potlesk.)
Osuský, Peter, poslanec NR SR (2015-04-24):
Ďakujem pekne, pani predsedajúca. No, kolega Martvoň asi stotridsiatykrát zdôraznil, že SMER prišiel s riešením. Pravdou je, že prišiel s riešením, že občania to zaplatia. Preto aj ja som povinný to stotridsiaty prvýkrát povedať, aby občania vedeli, aké dobré riešenia SMER prináša: siahne im do pudilára a zatiahne Širokého sekeru. To je to riešenie, ale prosím. Skôr sa len zaujímam o takú zvláštnu vec, a teraz, kolega Martvoň, neberte to ako nejakú osobnú vec, ako ste prišli na ten ostatný týždeň k tej funkcii, ktorú v SMER-e plníte? Či sa o tom hlasovalo vo výbore, alebo ste sa k tomu údernícky sám prihlásil, alebo vám to dali za trest, lebo si neviem celkom rozumne predstaviť pri vysokoškolsky vzdelanom človeku, právnikovi, nádeji mladého SMER-u, že takúto svojho druhu strašne špinavú prácu prevezme na seba celkom dobrovoľne. Ale možné to je, ja som hovoril, že ten údernícky aspekt tam teoreticky do úvahy prichádza. Ale mne sa tak nejak zdá, že v svetle vašej budúcej právnickej, pedagogickej a inej, osobnej kariéry je výkon takýto niečo zvláštne. Ja mám pocit, že vaši kolegovia sú radi, že tú prácu odvádzate vy a nemusia ju urobiť oni a môžu tu ticho sedieť. Ale nejde mi proste do hlavy, akým myšlienkovým postupom ste sa rozhodli už dlhodobo, a za ostatný týždeň zvlášť, túto úlohu plniť.
Blaha, Ľuboš, podpredseda NR SR (2023-11-15):
Ďakujem pekne, pán poslanec. Na vaše vystúpenie evidujem päť faktických poznámok. Ako prvý sa o slovo prihlásil pán poslanec Marián Čaučík. Nech sa páči, máte slovo.
Paška, Pavol, predseda NR SR (2014-01-28):
(Hlasovanie.) 143 prítomných, 57 za, 81 proti, 4 sa zdržali, 1 nehlasoval. Tento návrh sme neschválili.
Paška, Pavol, predseda NR SR (2014-07-01):
(Hlasovanie.) 134 prítomných, 28 bolo za, 68 proti, 38 sa zdržalo. Nebudeme pokračovať v rokovaní o tomto návrhu. Pani poslankyňa Šedivcová uvedie v prvom čítaní hlasovanie o návrhu pani poslankyne Gibalovej a pánov poslancov Abrhana, Fronca, Hrušovského na vydanie zákona č. 5 o službách zamestnanosti. Je to tlač 1053. (Hlasovanie o návrhu poslancov Národnej rady Slovenskej republiky Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1053.)
Pellegrini, Peter, predseda NR SR (2015-10-07):
Prezentujme sa a hlasujme o tomto návrhu. Som zostal zmätený, pán spravodajca, že rokujeme až o výboroch. (Hlasovanie.) Prítomných 139 poslancov, za hlasovalo 137 poslancov, zdržali sa 2 poslanci. Konštatujem, že Národná rada pridelila návrh tohto zákona výborom, určila gestorský výbor, ako aj lehoty na jeho prerokovanie. Pani poslankyňa Horváthová, poprosím, aby ste uviedli hlasovanie o bode 112 schváleného programu, ktorým je prvé čítanie o návrhu pána poslanca Mikloška na vydanie zákona, ktorým sa mení a dopĺňa zákon č. 149/1995 Z. z. o posunkovej reči (tlač 1683). (Hlasovanie o návrhu poslanca Národnej rady Slovenskej republiky Jozefa Mikloška na vydanie zákona, ktorým sa mení a dopĺňa zákon Národnej rady Slovenskej republiky č. 149/1995 Z. z. o posunkovej reči nepočujúcich osôb , tlač 1683.)
Hlina, Alojz, poslanec NR SR (2015-09-18):
Aj ja sa ich zastanem. Ale, žiaľ, viete čo, ja sa v tejto chvíli naozaj zastávam a môžete mi tu hovoriť politicky neviem čo, prosím vás. Ja sa neviem pozerať na to, ako niekto z biedaka urobí finančného otroka. Či mi to veríte, či nie, neviem sa na to pozerať. Ja viem, že niektorí máte miesto žalúdku trojku plech. Ja to neviem. Proste, keď to neviem, keď mi to niekto napíše, keď ma niekto chytí za rukáv, začne mi to vysvetľovať, ja to neviem. Ja sa neviem pozerať, že dobre, no, je to tak, proste rešpektujte to. Nedá. To iný slušný štát svojim ľuďom neurobí. A prosím vás pekne, čiže na to sa neviem pozerať, hej, a upozorňujem, že sa budem tej téme venovať. Som taký maličký, ale urobím, čo sa bude dať, aby ste z ľudí nerobili finančných otrokov niektorí. A čo sa týka právnych služieb. Prosím vás, pokiaľ ja viem, tak možno aj minister vie, že koľko tento štát si platí za právne služby formou subdodávky. Veď však to sú podľa mňa milióny. Milióny. A dokonca ste to vyňali spod verejného obstarávania, pokiaľ viem. Nie? Právne služby už neni potrebné ani verejne obstarávať. Však, pán Číž? Vy viete niečo svoje. Ste tu mali taký skvostný príspevok k tejto téme. Čiže nie, nie úradník na ministerstve, ktorý robí za 500 eur. Tu sú profi právne kancelárie, prosím vás, s kanceláriami takými, že sa tam bojíte vojsť, za milióny eur. Tak nech sa páči, nech donesú poriadny zákon, ktorý zakrúti krkom úžerníkom. Nech sa páči. Však nech to za tie peniaze z toho donesú, nech sem príde niečo poriadne. Keď to zahlasujeme, tak sa to vyrieši. Lenže vy, vy, vám ten systém vyhovuje, púšťania hmly. Pred dvomi rokmi ste riešili úžerníkov akože. Pozrite, jak to dopadlo. Pozrite jak to dopadlo. Teraz akože riešite verejné obstarávanie. Uvidíte, ako to dopadne. Proste nerobte akože, urobte poriadny zákon. Však za tie peniaze, za tie milióny eur, ktoré tie právnické firmy berú, už môžu sem poslať jeden poriadny zákon. Ďakujem.
P. Hrušovský, predseda NR SR: (2004-02-03):
J. Kojda, prezident Prezídia Fondu národného majetku SR: Dovolím si vás na záver môjho úvodného slova požiadať o podporu tohto návrhu, keďže jeho neschválenie zakladá pokračovanie súčasného stavu, keď sa Fondu národného majetku hromadia na účtoch príjmy, či už z privatizácie, alebo z iných činností, ktoré Fond národného majetku vykonáva, ale tieto zdroje nemôžeme poukazovať jednotlivým ministerstvám, aby ich mohli použiť. Týka sa to predovšetkým ministerstva zdravotníctva a ministerstva financií. Preto ešte raz opakujem, dovoľujem si vás požiadať o podporu tohto návrhu rozpočtu Fondu národného majetku. Ďakujem veľmi pekne.
M. Maďarič, minister kultúry SR: (2007-11-29):
Vážená pani poslankyňa, personálny a procesný audit vo všetkých priamo riadených organizáciách v zriaďovateľskej pôsobnosti ministerstva kultúry, ak máte teda tento audit na mysli, je robený za účelom optimalizácie počtu zamestnancov v rezorte kultúry, efektívnejšieho nastavenia procesov riadenia a zhodnotenie využiteľnosti pracovnej náplne zamestnancov v jednotlivých organizáciách. Inými slovami, audit je zameraný na hľadanie možností pre efektívnejšie financovanie štátnej správy, vyplývajúce zo systémových zmien racionálnejšej organizačnej štruktúry a lepšie organizovanej práce. Výsledkom analýzy by mali byť odporúčania, ktoré možno rozdeliť do viacerých úrovní a mali by obsahovať výstupy od systémových cez čiastkové až po konkrétne zmeny v organizáciách a v štruktúrach auditovaných organizácií. Vzhľadom na to, pani poslankyňa, že zmeny sa môžu dotýkať 32 priamo riadených organizácií v zriaďovateľskej pôsobnosti ministerstva kultúry s približne 4 600 zamestnancami, považujem za dôležité, aby východiskom pre akékoľvek zmeny bolo nezávislé, objektívne a odborné posúdenie všetkých pracovných procesov a činností. Skončil som, pani predsedajúca.
P. Hrušovský, podpredseda NR SR: (2001-10-04):
L. Hóka, poslanec: Preto hovorím... (Ruch v sále.)
A. Belousovová, podpredsedníčka NR SR: (2008-04-03):
Ďalej v rozprave vystúpi pán poslanec Prokopovič, po ňom pani poslankyňa Tkáčová.
Danko, Andrej, predseda NR SR (2017-02-01):
Ďakujem, prosím, prezentujme sa a hlasujme. (Hlasovanie.) Prítomných 142 poslancov, za 142. Konštatujem, že sme uvedený návrh schválili. Opäť prosím poslanca Jozefa Buriana, aby uviedol hlasovanie o bode 9 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení (tlač 346). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 346.)
Sabo, Michal, poslanec NR SR (2024-01-24):
Ďakujem za slovo. Kolega Viskupič, spomínajúc Úrad špeciálnej prokuratúry, je veľmi dôležité pripomínať a využívať všetky dostupné spôsoby na to, aj cesty, aby sa dostalo k verejnosti, že čo je všetko skryté v tomto návrhu. A je to tam skryté preto, že to bolo do posledného momentu, predtým ako to prišlo do tohto pléna, prísne utajované. Napríklad je veľmi dôležité pripomínať opakovane, že po prijatí novely trestných kódexov v podobe, ako bola predložená, bude premlčaných takmer 30 % prípadov, ktoré sa týkajú trestného činu poškodzovania záujmov Európskej únie a dozoruje ich špeciálna prokuratúra. Znamená to, že vyšetrovanie v nich bude musieť sa zastaviť, a to aj v prípadoch, kde už sú v tomto momente obvinené osoby. Čiže navrhovaná zmena naozaj výrazným spôsobom zníži ochranu finančných záujmov Európskej únie. To je záver zo sumaru trestných spisov, o ktorý ÚŠP požiadal Európsky úrad pre boj proti podvodom. Čiže ide o spisy, ktoré sa pritom týkajú výhradne eurofondov a sú len v pôsobnosti špeciálnej prokuratúry, nie v pôsobnosti Úradu európskej prokuratúry, a teda nejde o prípady, ktoré sa týkajú dotácií zo štátneho rozpočtu, ale eurofondov ako takých. No a, reflektujúc na túto skutočnosť, ja úplne rozumiem, že sa ozývajú rôzne európske inštitúcie, ako sa ozývala Komisia, ako sa ozval europarlament, ktorý minulý týždeň prijal to uznesenie, ktorým kritizuje návrh novely Trestného zákona, o ktorom tu rokujeme. A áno, rozumiem tomu, prečo sa všetci aj mnohé ďalšie inštitúcie a mnohé autority ozývajú a prečo sa ozývame aj my, lebo máme veľa nezodpovedaných otázok, ktoré kladieme všetkými možnými cestami, rôznymi spôsobmi už niekoľko týždňov a tie odpovede jednoducho neprichádzajú. Nech robíme, čo robíme, tak tie otázky sa množia, násobia, navyšujú ich počty a odpoveď je žiadna. To je ako volať do prázdnej studne. No tak budeme sa pýtať ďalej, nič iné nám neostáva. A budeme suplovať to MPK. Ďakujem, pán Viskupič, ešte raz.
Grendel, Gábor, podpredseda NR SR (2022-02-18):
S reakciou na faktické poznámky pán minister vnútra.
P. Hrušovský, predseda NR SR: (2004-03-09):
(Hlasovanie.) 139 prítomných, 12í za, 9 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon o vzájomnej pomoci pri vymáhaní niektorých finančných pohľadávok. Otváram rozpravu o tomto bode programu. Konštatujem, že do rozpravy sa neprihlásil žiadny poslanec, preto vyhlasujem rozpravu za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi návrhmi zo spoločnej správy v druhom čítaní s odporúčaním gestorského výboru schváliť. Hlasujeme, páni poslanci. (Hlasovanie.) 137 prítomných, 117 za návrh, 19 sa zdržalo, 1 nehlasoval. Konštatujem, že Národná rada Slovenskej republiky vládny návrh zákona o vzájomnej pomoci pri vymáhaní niektorých finančných pohľadávok schválila. Ďakujem pánovi poslancovi Hurbanovi. Nebudeme teraz pokračovať v prerokúvaní bodu 46, nakoľko boli vznesené viaceré procedurálne návrhy, aby sme tento vládny návrh zákona prerokovali až potom ako gestorský výbor, výbor pre financie, rozpočet a menu, ale aj výbor pre sociálne veci a bývanie nezaujme stanovisko k podanému pozmeňujúcemu návrhu pánom poslancom Mikušom. Je s takýmto postupom, páni poslanci, všeobecný súhlas, bez toho, že by sme si stanovili termín, kedy budeme hlasovať? Hlasovať budeme až potom, ako bude známe stanovisko týchto dvoch výborov. Je súhlas? Ďakujem pekne. Teraz navrhujem, aby sme vykonali opakovanú tajnú voľbu na kandidáta na zvolenie za sudcu disciplinárneho súdu a opakovanú voľbu členov Rozhlasovej rady. Prosím teraz, páni poslanci, ešte vás chcem poprosiť, chcem, páni poslanci, chcem zvolať na 14.00 hodinu poslanecké grémium s tým, že by sme odpoludňajšie rokovanie začali o 14.30 h. Zároveň chcem poprosiť pani poslankyňu Martinákovú, pani poslankyňa Martináková, o 14.00 zvolávam poslanecké grémium, chcem vás poprosiť, aby ste sa zúčastnili rokovania poslaneckého grémia, aby ste vysvetlili dôvody na zriadenie výboru na kontrolu reforiem. Takže budeme pokračovať odpoludní o 14.30 rozpravou o vládnom návrhu zákona o dani z priadnej hodnoty, do ktorej je prihlásený ako posledný písomne prihlásený pán poslanec Maxon. Teraz poprosím skrutátorov, overovateľov Národnej rady, aby sa ujali svojich funkcií. Pristúpime k hlasovaniu o členoch Rozhlasovej rady ako aj sudcu disciplinárneho súdu. Páni poslanci, chcem vás upozorniť, že svoju voľbu vyjadríte tak, že na každom hlasovacom lístku, pri každom mene a priezvisku kandidáta zakrúžkujte tú alternatívu, za ktorú hlasujete. To je slová „za, proti“ alebo „zdržiavam sa hlasovania“. Pri voľbe kandidáta na zvolenie za sudcu je platný ten hlasovací lístok, na ktorom je zakrúžkovaná alternatíva „za“ najviac u jedného kandidáta. Pri voľbe členov Rozhlasovej rady je platný ten hlasovací lístok pri ktorom je zakrúžkovaná pri mene kandidáta „za“ najviac u dvoch kandidátov. Prosím pánov poslancov, aby sa zúčastnili tajného hlasovania, a všetkých overovateľov, aby si plnili svoju funkciu overovateľov. Pristúpime k tajnému hlasovaniu. (Akt tajného hlasovania.)
Laššáková, Jana, podpredsedníčka NR SR (2013-10-15):
Pán poslanec Hlina bol posledným, ktorý bol písomne prihlásený do rozpravy. Pýtam sa, či sa chce niekto (reakcia z pléna), aha, s reakciou, nech sa páči, pán poslanec.
B. Bugár, podpredseda NR SR: (2002-11-19):
Na hlasovacích lístkoch sú kandidáti uvedení v poradí podľa návrhov uvedených v tlači 28 a v tlači  29. Chcem pripomenúť, že svoju voľbu vyjadríte tak, že na príslušnom hlasovacom lístku pri každom mene a priezvisku kandidáta zakrúžkujete tú alternatívu, za ktorú hlasujete. To znamená  za, proti alebo zdržiavam sa. Platný je ten hlasovací lístok, na ktorom je zakrúžkovaná alternatíva  za - najviac u deviatich kandidátov. Hlasovacie lístky sú farebne rozlíšené. Prosím teraz overovateľov, aby sa ujali svojej funkcie a dohliadali na priebeh volieb. Súčasne ich prosím, aby hlasovali ako prví. Teraz pristúpime k tajnému hlasovaniu. Zároveň vyzývam aj členov výboru pre sociálne veci a bývanie, aby hlasovali ako prví, lebo pán predseda tohto výboru zvoláva rokovanie - ihneď. (Akt tajného hlasovania.)
Klus, Martin, poslanec NR SR (2018-11-27):
Ďakujem pekne za slovo. Ja mám v zásade dva procedurálne návrhy, ak dovolíte. V zásade sa jedná o tlač 1233, a teda návrh uznesenia ku Globálnemu paktu o bezpečnej, riadenej a legálnej migrácii, ktorý bol zaradený na rokovanie, a teda žiadame, aby bol zaradený až po tom, ako bude poslancom doručená analýza tohto paktu, ktorú si vyžiadala vláda Slovenskej republiky od ministra zahraničných vecí, jeho štátneho tajomníka. Zatiaľ takouto analýzou totižto nedisponujeme. A takisto mám za to, a to je vlastne druhý procedurálny návrh, aby pri prerokovávaní tohto programu bola zabezpečená účasť ministra zahraničných vecí a európskych záležitostí Miroslava Lajčáka. Asi všetci vieme, kvôli čomu je to potrebné. Takže toto sú moje dva procedurálne návrhy. Ďakujem pekne.
M. Číž, podpredseda NR SR: (2006-09-06):
S ďalšou faktickou poznámkou je pani poslankyňa Sabolová Mária. Nech sa páči.
Petrák, Ľubomír, poslanec NR SR (2014-05-28):
Ďakujem za slovo, pani podpredsedníčka, vážené dámy, vážení páni, ktorí ste tu vydržali do tejto hodiny, dovoľujem si v zásade v krátkosti predložiť návrh zákona, ktorého komplikovaný názov nebudem, nebudem čítať, skôr poviem, čo je jeho účelom. Účelom tohto návrhu zákona je zjednodušiť súčasný právny stav pri predkladaní žiadosti na čerpanie grantov z agentúry na podporu výskumu a vývoja. Súčasný stav je taký, že pre akékoľvek technické a formálne pochybenie je každá žiadosť automaticky vyradená z posudzovacieho procesu. Ak to preložím do jednoduchej ľudskej reči, pri kopírovaní originálu vám kopírka zoberie dve strany, spojí ich, chýba vám jeden list v kópii, ktorú spolu predkladáte pri predkladaní žiadosti, automaticky je žiadosť vyradená. Chýba vám podpis na jednej strane kópie alebo na nejakom liste, ktorý ste náhodou opomenuli, automaticky je žiadosť vyradená. Tých formálno-technických chýb by sa dalo pomenovať omnoho, omnoho viacej a treba povedať, že častokrát sú veľmi kvalitné projekty s kvalitným výskumným zameraním vyraďované práve z takýchto formálno-technických dôvodov. Táto novela zákona odstraňuje tento stav s tým, že umožňuje predkladateľovi žiadosti v lehote štrnástich dní žiadosť po výzve doplniť. V prípade, že tak neučiní, je táto žiadosť vyradená. V prípade, že tak učiní, postupuje do normálneho procesu hodnotenia, čo považujem za absolútne normálny a korektný postup, ktorý umožní čerpať granty na kvalitné projekty. Je to návrh zákona, ktorý je vyslovene apolitický, je technický, ktorý stransparentňuje a zjednodušuje prostredie pre prideľovanie finančných prostriedkov a uchádzam sa o podporu celej snemovne, vrátane opozície a budem rád, keď tak bude učinené. Ďakujem pekne.
Vášáryová, Magdaléna, poslankyňa NR SR (2013-12-12):
Ďakujem veľmi pekne, pán minister, položila som vám tú otázku preto, pretože som s tým vystúpila už, pamätáte sa, a vtedy som vám položila túto otázku. Nedostala som písomne od vás nijakú odpoveď, ani sme sa nestretli, preto som rada, že sa vylosovala táto otázka. O čo mne ide? Mne ide o to, že túto hlasitú reklamu začali zavádzať súkromné televízne spoločnosti na našom trhu bez ohľadu na to, že viem, že je to európsky trend atď., atď. Ale vlastne všetky tieto vybavenia na merania hlasitosti musíme zaplatiť z daní občanov, teda zo štátneho rozpočtu a ešte mi je viacej ľúto, že vlastne z rozpočtu ministerstva kultúry. Takže o to je mi to viac ľúto. A okrem toho, pán minister, veď predsa Rada pre vysielanie a retransmisiu dostane na budúci rok o 20 % menej financií, ako dostala tento rok a ešte okrem toho ste jej predpísali, že musí vybrať o polovicu viacej, o 100 % viacej na pokutách. Takže keď ich budeme dobre merať, pán minister, a oni neprekročia hlasitosť, neviem si predstaviť, ako vyberú tých ďalších 170-tis. eur, ktoré ste im predpísali. Ale ďakujem veľmi pekne, beriem na vedomie, že vlastne nedokážeme povedať našim občanom, koľko presne už museli sme zobrať zo štátneho rozpočtu, aby sme kontrolovali súkromné televízne spoločnosti. Ďakujem pekne.
Gaborčáková, Soňa, poslankyňa NR SR (2019-10-16):
Ďakujem za slovo. Pani kolegyňa, ty sa nemusíš cítiť hlúpo. Hlúpo sa majú cítiť ľudia, ktorí nič neurobili pre zastavenie ohavného systému, ktorý popisuje Threema. Na druhej strane, áno, prokuratúra potvrdila obrovské zlyhanie ochrany závislých detí, čo je, čo je k dobru práve prokuratúry, lebo ako si vravela, robili teda z nás nejaké len politické bábky, ktoré si robia piár a práve prokuratúra potvrdila, že naozaj išlo o závažný čin, kedy nedokážeme chrániť v zariadeniach sociálno-právnej ochrany závislé deti. Mňa v tom všetkom napadlo, aby k tým špecializáciám tých prokurátorov sa zaradila aj špecializácia zameraná na ochranu maloletých detí, ale závislých detí. To znamená, že nám pribúda detí, ktoré sú závislé teda na drogách a možno by bolo fajn, aby prokurátori rozmýšľali a chránili deti aj v takom rozmere. Ďakujem.
M. Číž, podpredseda NR SR: (2007-02-06):
Teraz má slovo pán poslanec Stanislav Janiš. Nech sa páči.
Kollár, Boris, predseda NR SR (2021-09-28):
Vážení poslanci, prosím, aj z koalície, aj z opozície, nevyrušujte, nechajte hovoriť pána predsedu, prosím vás pekne. Ďakujem.
Kuffa, Štefan, poslanec NR SR (2021-07-01):
Akokoľvek sa to môže zdať, že jedným zdanlivo záleží na lesoch viac ako druhým, ale nám úprimne záleží na lesoch Slovenskej republiky ako celok beriem, ale nielen pre túto chvíľu, ale aj pre budúcnosť. Tak ako si to pán kolega spomenul v rámci tej rozpravy, my na Slovensku máme deväť národných parkov s výmerou 315-tisíc hektárov. Susedné Švajčiarsko, tí, ktorí ste tam neboli, vrele odporúčam, aby ste sa tam išli pozrieť, má jeden národný park a 17-tisíc hektárov. Aký to je nepomer. Ale keby ste sa išli pozrieť tam na tie lesy aj na to životné prostredie, to je úplne nádherné. Tá symbióza človeka s prírodou, ale oni v zime tam na tých svahoch lyžujú a v lete sa tam pasie dobytok buď kravy, alebo ovce, alebo kozy. A to majú nádherné, majú to proporcionálne vyvážené v tejto krajine. V zime majú pracovné príležitosti na vlekoch a v lete zase venujú sa chovaniu dobytka. Keď si spomenul toho medveďa hnedého, naozaj 8 mil. eur sme vyhodili tuná možno pri nejakom výskume alebo sledovaní medveďa hnedého, ale chcem poukázať ešte aj na iný rozmer. Tuná bolo 5 mil. eur vyhodených na nejakú ochranu sysľa alebo čosi také, ale šmahom ruky nám nezáleží na tom, že 6 500 zamestnancov stratí prácu vďaka tejto reforme, ktorá je tuná. Nemôžem súhlasiť s týmto podaným návrhom, poslaneckým návrhom zákona, kde, tak ako si to poukázal, nemajú možnosť sa odborníci k tomu vyjadriť. Oni, keď sa aj pýtajú, tí ľudia nerozumejú týmto legislatívnym procesom. Správne si to navrhol. Tento zákon treba stiahnuť z rokovania, pretože nemá svoje opodstatnenie. Tu chcete zničiť, zlikvidovať sebestačnosť Slovenskej republiky v dreve.
Bugár, Béla, podpredseda NR SR (2019-06-26):
Prezentujme sa a hlasujme o návrhu ako celku. (Hlasovanie.) Prítomných 141, za 90, zdržalo sa 51 poslancov. Konštatujem, že návrh sme schválili. Teraz budeme hlasovať v druhom čítaní o vládnom návrhu zákona o ukončení niektorých exekučných konaní (tlač 1445). Pani poslankyňa Sárközy, ako spravodajkyňa, máte slovo. (Hlasovanie o vládnom návrhu zákona o ukončení niektorých exekučných konaní a o zmene a doplnení niektorých zákonov , tlač 1445.)
Z. Kramplová, ministerka pôdohospodárstva SR: (2008-07-01):
Predkladaný návrh zákona sa aj vo výboroch stretol s pochopením poslancov hlavne z dôvodu zavedenia transparentnosti do činnosti Slovenského pozemkového fondu. Tá je zabezpečená povinnosťou zverejňovať na svojej internetovej stránke všetky zmluvy, ktorých je Slovenský pozemkový fond účastníkom. Nemenej dôležitým prvkom je aj zverejňovanie na internetovej stránke pozemkového fondu údajov o pozemkoch, ktoré sú potenciálne vhodné ako náhradné pozemky podľa katastrálnych území. Týmto spôsobom sa uľahčí občanovi, ktorému bol priznaný nárok na náhradný pozemok, aby mohol uplatniť svoj zákonný nárok prostredníctvom toho, že navrhne pozemky, ktoré mu majú byť vydané ako náhradné pozemky v rámci reštitúcií. V neposlednom rade je to konštituovanie nových orgánov pozemkového fondu aj za účasti opozičných poslancov a stanovenie ich povinnosti priamo zo zákona. Vzhľadom na uvedenie tohto zákona do života dovoľujem si vás požiadať, vážené panie poslankyne, páni poslanci, o prerokovanie a schválenie predmetného zákona. Ďakujem za pozornosť.
Bugár, Béla, podpredseda NR SR (2018-02-02):
Na vystúpenie pána poslanca s faktickými poznámkami traja. Nech sa páči, pán poslanec Budaj.